open-index/open-wikipedia-markdown huggingface dataset:
Χαρικλώ

Το όνομα  **Χαρικλώ**  φέρουν τρία διαφορετικά πρόσωπα στην ελληνική μυθολογία:

# Η Χαρικλώ, νύμφη της Βοιωτίας και μητέρα του Τειρεσία.
# Η **Χαρικλώ** που ήταν Ναϊάδα, κόρη του θεού Απόλλωνα ή κατ΄ άλλους μύθους του Περσέα ή κατ΄ άλλους του Ωκεανού, σύζυγος του Κενταύρου Χείρωνα και εξ αυτού μητέρα της Ωκυρρόης η οποία είχε μαντικές ικανότητες, ενώ κατ΄ άλλους μύθους απέκτησαν κόρη την Ευίππη. Από την Χαρικλώ αυτή και τη μητέρα του Χείρωνα τη Φιλύρα ανατράφηκαν ο Ιάσων και ο Αχιλλέας.
# Η **Χαρικλώ** που ήταν κόρη του Κυχρέα από τη Σαλαμίνα και σύζυγος του Σκίρωνα, γιου του βασιλιά Πύλαντα, με τον οποίο και απέκτησε την Ενδαΐδα που αργότερα παντρεύτηκε τον Αιακό όπου και γέννησε τον Πηλέα. Ο Πηλέας και η Θέτιδα έκαναν τον Αχιλλέα.

Κατηγορία:Νύμφες
Κατηγορία:Ναϊάδες
Κατηγορία:Πρόσωπα της ελληνικής μυθολογίας
Σλοβενικά κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Σλοβενία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Σλοβενία είναι μία από τις δέκα χώρες που προσχώρησαν στην Ευρωπαϊκή Ένωση το 2004 και είναι η πρώτη από αυτές που υιοθέτησε το κοινό ευρωπαϊκό νόμισμα, καθώς εισήλθε στην Ευρωζώνη την 1η Ιανουαρίου 2007. Πριν από αυτή την ημερομηνία, νόμισμα της Σλοβενίας ήταν το τολάρ.

Τα **σλοβενικά κέρματα ευρώ** έχουν σχεδιαστεί από τους Miljenko Licul, Maja Licul and Janez Boljka. Κατόπιν διαγωνισμού, για την κοπή των κερμάτων επελέγη το νομισματοκοπείο της Φινλανδίας.

## Η εθνική πλευρά των σλοβενικών κερμάτων ευρώ

## Αναμνηστικά κέρματα ευρώ

Η Σλοβενία εξέδωσε μέχρι σήμερα το παρακάτω αναμνηστικό κέρμα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2007**

Το αναμνηστικό νόμισμα φέρει την επιγραφή: «Rimska pogodba» (ΣΥΝΘΗΚΗ ΤΗΣ ΡΩΜΗΣ 50 XPONIA), «EVROPA» και «Slovenija» (Σλοβενία)



## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

*Ευρωπαϊκή Κεντρική Τράπεζα
** Σλοβενικά κέρματα ευρώ (Ευρωπαϊκή Κεντρική Τράπεζα)
*Κεντρική Τράπεζα της Σλοβενίας

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Σλοβενίας
Λιθουανικά κέρματα ευρώ

Το ευρώ (**EUR** ή **€**) είναι το κοινό νόμισμα 19 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 19 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.  Η Λιθουανία προσχώρησε στην Ευρωπαϊκή Ένωση το 2004 και υιοθέτησε το κοινό νόμισμα από την 1η Ιανουαρίου 2015, οπότε και εγκατέλειψε το μέχρι πρότινος εθνικό της νόμισμα λίτας.

Τα **λιθουανικά κέρματα ευρώ** έχουν ένα κοινό σχέδιο σε όλα τα νομίσματα. Είναι το «Vytis» (έφιππος διώκτης), το οποίο είναι το εθνόσημο της χώρας. Υπάρχει επίσης η λέξη «LIETUVA» (Λιθουανία) και τα 12 αστέρια της Ευρωπαϊκής Ένωσης. Το σχέδιο είναι δημιουργία του γλύπτη Antanas Žukauskas και ενδέχεται να υποστεί κάποιες μικρές τροποποιήσεις ως την έναρξη κοπής του.

## Η εθνική πλευρά των λιθουανικών κερμάτων ευρώ

## Αναμνηστικά κέρματα ευρώ

Μετά την προσχώρησή της στην Ευρωζώνη, η Λιθουανία μπορεί πλέον να εκδώσει αναμνηστικά κέρματα.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

*Ευρωπαϊκή Κεντρική Τράπεζα
*Κεντρική Τράπεζα της Λιθουανίας

Κατηγορία:Κέρματα ευρώ ανά χώρα έκδοσης
Κέρματα
Κατηγορία:Ευρώ ανά χώρα
Γουόκερ Έβανς

Ο **Γουόκερ Έβανς** (Walker Evans, 3 Νοεμβρίου 1903 &ndash; 10 Απριλίου 1975) ήταν Αμερικανός φωτογράφος, ιδιαίτερα γνωστός μέσα από το έργο του για την αμερικανική υπηρεσία *Farm Security Administration*, στο οποίο αποτύπωσε τις συνθήκες ζωής των αμερικανών αγροτών. Θεωρείται ένας από τους σημαντικότερους φωτογράφους του 20ού αιώνα. 
## Βιογραφία
Γεννήθηκε το 1903 στο Σαιντ Λούις της πολιτείας του Μιζούρι. Σπούδασε στην Ακαδημία *Phillips* στη Μασσαχουσέτη και αργότερα, κατά την περίοδο 1922-1926, στο κολέγιο *Williams*. Τα επόμενα δύο χρόνια εργάστηκε στη δημόσια βιβλιοθήκη της Νέας Υόρκης, πριν εγκατασταθεί για ένα χρόνο στο Παρίσι, για σπουδές λογοτεχνίας. Μετά την επιστροφή του στην Αμερική, ήρθε σε επαφή με τη φωτογραφία, στην οποία έστρεψε το ενδιαφέρον του. Οι πρώτες του επαγγελματικές δουλειές καταγράφονται στα 1930, όταν φωτογραφίες του δημοσιεύτηκαν στο περιοδικό *Hound & Horn*, καθώς και στην έκδοση του έργου *The Bridge*, του ποιητή Χαρτ Κρέιν. Ακολούθησαν και άλλες λιγοστές παραγγελίες, με σημαντικότερη αυτή που του ανατέθηκε από την υπηρεσία *Farm Security Administration* των Ηνωμένων Πολιτειών, με σκοπό την καταγραφή των συνθηκών ζωής των Αμερικανών αγροτών κατά τη περίοδο του οικονομικού κραχ. 

Παράλληλα με το φωτογραφικό του έργο, ο Έβανς εργάστηκε την περίοδο 1943-1945 ως συντάκτης του περιοδικού *Time*, γράφοντας κριτικές βιβλίων. Από το 1945 υπήρξε φωτογράφος για το περιοδικό *Fortune*, το οποίο εγκατέλειψε το 1965, όταν διορίστηκε καθηγητής Γραφικού Σχεδίου (*Graphic Design*) στο Πανεπιστήμιο του Γέηλ.      

Στη διάρκεια της σταδιοδρομίας του ως φωτογράφος, απέσπασε τρεις υποτροφίες του Ιδρύματος *Guggenheim* (1940, 1941 και 1959). Το 1971, το Μουσείο Μοντέρνας Τέχνης της Νέας Υόρκης φιλοξένησε μία σημαντική αναδρομική έκθεση έργων του. Πέθανε το 1975 στην πόλη Νιου Χέιβεν του Κονέκτικατ.

## Παραπομπές

 
## Βιβλιογραφία
*Lloyd Fonvielle, *Walker Evans*, Apertures Masters of Photography, Konneman 1997, ISBN 3-89508-610-X
*Jeff L. Rosenheim, Maria Morris Hambourg, Douglas Eklund, Mia Fineman, *Walker Evans*, Princeton University Press, 2000, ISBN 0691050783 
*''Walker Evans: Photographs for the Farm Security Administration, 1935-1938, New York: Da Capo Press, 1973 

## Εξωτερικοί σύνδεσμοι

*Φωτογραφίες του Έβανς
*Σύντομο βιογραφικό και φωτογραφίες του 
*Masters of Photography: Walker Evans
*Getty Museum: Walker Evans
*Έκθεση Μητροπολιτικού Μουσείου Νέας Υόρκης

Κατηγορία:Αμερικανοί φωτογράφοι
Μουσική διανομή

Η **μουσική διανομή** είναι όρος της μουσικής βιομηχανίας. Περιγραφει μια συλλογή μουσικών κομματιών που εκδίδεται συνήθως από μια δισκογραφική εταιρεία. Η μουσική διανομή πρειέχεται συνήθως σε ένα ή περισσότερους δίσκους βυνιλίου ή CDs, οι οποίοι εκδίδονται την ίδια ημερομηνία.

## Είδη μουσικών διανομών
Οι μουσικές διανομές κατηγοριοποιούνται παραδοσιακά σε τρία είδη:
*Single
*EP (αγγλ. Extended Play)
*Άλμπουμ

Τα singles περιέχουν δύο ή τρία μουσικά κομμάτια, με επιμέρους εκδοχές τους, συνήθως remixes. Οι διανομές τύπου άλμπουμ περιέχουν συνήθως πάνω από δέκα κομμάτια ή, εναλλακτικά,  πάνω από 20 λεπτά μουσικής. Τέλος, η κατηγορία EP, ένα σχετικά καινούργιο φαινόμενο, βρίσκεται ενδιάμεσα των άλλων δύο ως προς τον αριθμό κομματιών και τον συνολικό χρόνο.

Κατηγορία:Δισκογραφία
Σλοβακικά κέρματα ευρώ

μικρογραφία|Εικόνα με τα σλοβάκικα κέρματα ευρώ.Φαίνονται χαρακτηριστικά οι διπλοί σταυροί του ενός και δυο ευρώ.
Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Σλοβακία προσχώρησε στην Ευρωπαϊκή Ένωση το 2004 και αντικατέστησε το εθνικό της νόμισμα, τη σλοβακική κορόνα, με το κοινό ευρωπαϊκό νόμισμα την 1η Ιανουαρίου 2009.

Τα **σλοβακικά κέρματα ευρώ** έχουν σχέδια που επελέγησαν κατόπιν δημόσιου διαγωνισμού, ο οποίος διεξήχθη σε δύο γύρους. Στον πρώτο γύρο υποβλήθηκαν πάνω από 200 προτάσεις, από τις οποίες η Τράπεζα της Σλοβακίας επέλεξε 10 και τις έθεσε σε δημόσια ψηφοφορία. Τα τελικά σχέδια των νομισμάτων είναι αυτά που κατέλαβαν τις τρεις πρώτες θέσεις στην ψηφοφορία.

## Η εθνική πλευρά των σλοβακικών κερμάτων ευρώ

## Αναμνηστικά κέρματα ευρώ

Η Σλοβακία δεν έχει εκδώσει ακόμη αναμνηστικά κέρματα από την προσχώρησή της στην Ευρωζώνη, την 1η Ιανουαρίου 2009.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

## Δείτε επίσης

* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα της Σλοβακίας
* Τα 10 επιλεγέντα σχέδια που τέθηκαν σε ψηφοφορία
* Η επίσημη σελίδα με την εθνική πλευρά των σλοβακικών κερμάτων ευρώ

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Σλοβακίας
Τουρκοβούνια

Τα **Τουρκοβούνια**, επίσης γνωστά ως **Αγχεσμός**, είναι λοφοσειρά του λεκανοπεδίου της Αττικής.

Είναι η υψηλότερη υψομετρικά και η πλέον εκτεταμένη λοφοσειρά στην κεντρική περιοχή του Λεκανοπεδίου της Αττικής με υψόμετρο 337 μέτρων. Χωρίζει, έτσι, το λεκανοπέδιο σε ανατολικό και δυτικό. Στην αρχαιότητα ονομάζονταν *Αγχεσμός*, ονομασία που σχετίζεται με το οξύ σχήμα κάποιων κορυφών τους και η οποία αποδίδονταν επίσης στον Λόφο του Στρέφη. Η παλαιότερη ονομασία της λοφοσειράς ήταν *Λυκοβούνια*. Το σημερινό όνομα δόθηκε κατ' κάποιους επειδή εκεί υπήρχε τουρκικό νεκροταφείο και κατ' άλλους επειδή εκεί στρατοπέδευαν τα στρατεύματα του Τούρκου Πασά Ομάρ, πριν την απελευθέρωση της Αθήνας. Τα Τουρκοβούνια αποτελούν το φυσικό όριο μεταξύ των δήμων Γαλατσίου (δυτικά, βορειοδυτικά), Φιλοθέης (βόρεια) και Ψυχικού (βορειοανατολικά), ενώ το νότιο τμήμα τους ανήκει στο Δήμο Αθηναίων (συνοικισμός Παπανδρέου). Στους νεότερους χρόνους στα Τουρκοβούνια είχε το λημέρι του ο φοβερός λήσταρχος Κακαράς, εξ ου και η ονομασία της σπηλιάς που υφίσταται εκεί (σπηλιά του Κακαράμπη). 

Σήμερα στη περιοχή τους βρίσκεται το Αττικό άλσος, το Κέντρο Νεότητας του Γαλατσίου, καθώς και η μονή με την εκκλησία του Προφήτη Ηλία. Στην κορυφή του είχε προγραμματιστεί επί δικτατορίας των Συνταγματαρχών (1967-1974) η ανέγερση του «Τάματος του Έθνους», δηλαδή ενός ναού του Σωτήρος, που όμως ποτέ δεν κατασκευάσθηκε. Στις πλαγιές των Τουρκοβουνίων είναι κτισμένο το Πολύγωνο και το υψηλότερο τμήμα του Γαλατσίου, γνωστό ως Πανόραμα Γαλατσίου.

Από το 1937 μέχρι το 1976 στα Τουρκοβούνια η εταιρία ΚΕΚΡΩΨ λειτουργούσε λατομείο και έτσι η γεωμορφολογία της περιοχής έχει, σε πολλά μέρη, καταστραφεί ανεπανόρθωτα. Αν και σήμερα το λατομείο έχει κλείσει, το βιομηχανικό στοιχείο παραμένει πολύ έντονο στη περιοχή. Εγκαταλελειμμένα κτήρια, τσιμεντένιες δομές και απορρίμματα πολλών ειδών είναι διάσπαρτα στα Τουρκοβούνια, τα οποία ονομάζονται γι' αυτόν τον λόγο και *Νταμάρια*. Η εταιρία από το 1988 μέχρι και σήμερα βρίσκεται σε νομική διαμάχη με το Ελληνικό Δημόσιο και τον Δήμο Ψυχικού σχετικά με τη κυριότητα των εκτάσεων αυτών.

## Παραπομπές


## Εξωτερικοί σύνδεσμοι
* 
* 

Κατηγορία:Λόφοι της Αθήνας
Κατηγορία:Βουνά της Αττικής
Κατηγορία:Αθηναϊκό πεδίο
Το κοροϊδάκι της δεσποινίδος

***Το Κοροϊδάκι της Δεσποινίδος*** είναι ελληνική κωμωδία παρεξηγήσεων του 1960, σε σκηνοθεσία και σενάριο Γιάννη Δαλιανίδη. Πρωταγωνιστούν οι: Τζένη Καρέζη, Ντίνος Ηλιόπουλος και Διονύσης Παπαγιαννόπουλος. Η ταινία προβλήθηκε το 2018, σε νέα επιχρωματισμένη έκδοση. Ο επιχρωματισμός έγινε από την εταιρεία West Wing Studios.
thumb|right|150px|Σκηνή από την ταινία

## Πλοκή

Ο βιομήχανος χάλυβα Τέλης Καράλης (Διονύσης Παπαγιαννόπουλος) έχει υπάλληλό του τον ντροπαλό λογιστή Γρηγόρη (Ντίνος Ηλιόπουλος) ο οποίος είναι ερωτευμένος με την κόρη του αφεντικό του. Όμως τα κάνει θάλασσα και χάνει την δουλειά του. Επειδή όμως κατά λάθος παίρνει στο σπίτι του τα διπλά βιβλία της εταιρείας, ο βιομήχανος, επειδή φοβάται ότι ο Γρηγόρης θα τον καρφώσει στους μετόχους και στην εφορία, τον ξαναπροσλαμβάνει και βάζει την κακομαθημένη κόρη του, τη Τζούλια (Τζένη Καρέζη), να τού κάνει τα γλυκά μάτια και να πάρουν πίσω τα βιβλία. Όμως στο τέλος η Τζούλια ερωτεύεται τον Γρηγόρη. Τελικά, παγιδεύονται οι ίδιοι στην παγίδα τους και ο ντροπαλός νέος δεν είναι πλέον κοροϊδάκι, αλλά νικητής παίρνοντας το κορίτσι. Και τελικά "...αντί να φάει η γάτα το ψαράκι, το ψάρι τρώει τη γατούλα π' αγαπώ...!", όπως λέει και το τραγούδι που ακούγεται στην ταινία.

## Διανομή ρόλων

* Τζένη Καρέζη - Τζούλια Καράλη**'
* [[Ντίνος Ηλιόπουλος]] - Γρηγόρης**'
* Διονύσης Παπαγιαννόπουλος - Τέλης Καράλης**'
* [[Σταύρος Ξενίδης]] - Μανώλης
* [[Ρίκα Διαλυνά]] - Αλίκη**'
* Τζόλυ Γαρμπή - Κατερίνα
* Λουίζα Μπατίστα - Λούσυ
* Άγγελος Μαυρόπουλος - Κίμων Καρανταούνης
* Γιώργος Τσιτσόπουλος - Νούλης
* Κώστας Παπαχρήστος - τροχονόμος
* Νίκος Φέρμας - πελάτης

## Παραγωγή
Η παραγωγή ήταν της εταιρίας Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Ε.Π.Ε. και τα δικαιώματα ανήκουν στην Καραγιάννης - Καρατζόπουλος Α.Ε. 

Η ταινία έκανε πρεμιέρα στις κινηματογραφικές αίθουσες στις 14 Μαρτίου 1960.

Επιχρωματίστηκε στα WEST WING STUDIOS INC στη Φλόριντα των ΗΠΑ και έκανε τηλεοπτική πλέον πρεμιέρα στις 2/4/2018 στον ΑΝΤ1. Η ασπρόμαυρη εκδοχή της κυκλοφόρησε και με τη μορφή ντιβιντί στις 30 Ιανουαρίου 2003. 

Στην ταινία, που ήταν διασκευή του ομότιτλου θεατρικού των Τσιφόρου-Βασιλειάδη που ανέβαζαν την ίδια περίοδο οι δυο πρωταγωνιστές,  ακούγεται το ομότιτλο τραγούδι "Το κοροϊδάκι" που τραγουδούν ντουέτο οι πρωταγωνιστές.

Σε ένα από τα εξωτερικά γυρίσματα, όπου φαίνεται η Τζούλια να οδηγεί το σπορ αυτοκίνητό της, διακρίνεται η διασταύρωση των λεωφόρων Ποσειδώνος και Αμφιθέας. 

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές ασπρόμαυρες ταινίες
Ουροβόρος όφις

right|thumb|200px|Ουροβόρος Όφις
Ο **ουροβόρος όφις** (οὐροβόρος 

## Πηγές και περισσότερες πληροφορίες
* https://web.archive.org/web/20070525063409/http://www.artofwise.gr/html/categories_content/symvola/ourovoros.html
* https://web.archive.org/web/20070927031134/http://www.theosophicalsociety.gr/TSsymbolgreek/
* http://www.coinsmania.gr/cgi-bin/portal/index.cgi?action=viewnews&id=286

Κατηγορία:Ελληνική μυθολογία
Κατηγορία:Αρχαία αιγυπτιακά σύμβολα
Κατηγορία:Μυθολογικά αρχέτυπα
Κατηγορία:Δράκοι
Ντότζο

**Ντότζο** (***dōjō***, ) είναι το ιαπωνικό όνομα κάθε χώρου στον οποίο διδάσκονται πολεμικές τέχνες. Στα ελληνικά μπορεί να μεταφραστεί ως *τόπος της φώτισης* ή *τόπος της μεθόδου*.

Ένα αξιοπρεπές ιαπωνικό ντότζο θεωρείται ξεχωριστό και κάθε ένας που το χρησιμοποιεί ως χώρο προπόνησης ή διδασκαλίας το φροντίζει καλά. Στην Ιαπωνία μάλιστα, η τελετή καθαρισμού του ντότζο μετά το τέλος της προπόνησης έχει τη μορφή τελετουργίας. 

Ένας επισκέπτης του ντότζο, πρέπει να μένει εντυπωσιασμένος από την καθαριότητα και τη σοβαρή ατμόσφαιρα που επικρατούν. Πρέπει να λάβουμε υπόψη μας ότι η λέξη ντότζο (dojo) έχει τις ρίζες της από έναν όρο του Βουδισμού και για αυτό μεταφράζεται στα ελληνικά ως «τόπος φώτισης». Έτσι λοιπόν, όπως και μία Μονή, το ντότζο στις πολεμικές τέχνες αποτελεί έναν χώρο όπου οι άνθρωποι προσέρχονται για να τελειοποιήσουν το σώμα και το πνεύμα τους.

Το ντότζο δεν πρέπει να έχει γωνίες ή άλλα πιθανά επικίνδυνα εμπόδια (όπως κολώνες) και οι τοίχοι έχουν συχνά κατάλληλη επένδυση. Κάτω το πάτωμα είναι στρωμένο με ενισχυμένα στρώματα, σε μέγεθος και σχήμα όπως τα τατάμι που χρησιμοποιούνται στα σπίτια (Ιαπωνία). Τα στρώματα απορροφούν τους κραδασμούς, την πρόσκρουση από τις πτώσεις. Για να αποφευχθούν οι τραυματισμοί στα πόδια, πρέπει να δίνουμε ιδιαίτερη προσοχή στην επίπεδη τοποθέτηση των στρωμάτων και στο να μην υπάρχουν κενά μεταξύ τους. Τα χαλασμένα στρώματα θα πρέπει άμεσα να επιδιορθώνονται ή να αντικαθίστανται.

Αρκετά συχνά πάντως, σε σχολές διδασκαλίας πολεμικών τεχνών οι οποίες τηρούν τις παραδόσεις, η λέξη ντότζο μπορεί να έχει και επιπλέον συμβολικό χαρακτήρα. Το Dojo, η αίθουσα προπόνησης πολεμικών τεχνών, είναι ένας χώρος όπου ο καθένας μπορεί να βρει κάτι χρήσιμο για τον εαυτό του και παράλληλα μέρος όπου «βγαίνουν καλοί άνθρωποι» και «καλοί αθλητές»

## Παραπομπές


## Βιβλιογραφία / Πηγές

1. Ντότζο & Τζούντο

2. Αίθουσα προπονήσεων Judo

Κατηγορία:Πολεμικές τέχνες
Άλλος... για το εκατομμύριο!

Το ***Άλλος... για το εκατομμύριο!*** είναι κωμωδία του 1964. Πρωταγωνιστούν οι Μίμης Φωτόπουλος, Γιάννης Γκιωνάκης και Μπεάτα Ασημακοπούλου.

## Πλοκή

Ο Σάββας, ένας μέχρι βλακείας τίμιος υπάλληλος (Μίμης Φωτόπουλος) κρατάει για λογαριασμό του διευθυντή του (Περικλής Χριστοφορίδης) ένα εκατομμύριο χωρίς αποδείξεις, ενώ η οικογένειά του του ζητάει από καιρό λεφτά για άνοιγμα επιχείρησης του κουνιάδου του Κοκού (Γιάννης Γκιωνάκης) & γάμο της αδελφής του Νέλλης (Ελένη Ανουσάκη), προτείνοντας να δανειστεί κρυφά από την τράπεζα που δουλεύει. Τα προβλήματα θα αρχίσουν όταν ο διευθυντής σκοτώνεται σε αεροπορικό δυστύχημα και ο Σάββας πρέπει, σύμφωνα με την συνείδησή του, να γυρίσει το ποσό στους νόμιμους κληρονόμους, ενώ οι άλλοι ισχυρίζονται ότι αφού δεν υπάρχει απόδειξη, είναι δικά του. Με κόλπο καταφέρνουν να του αποσπάσουν 100.000 δρχ, αλλά το αντιλαμβάνεται σχεδόν αμέσως & αρχίζει το κυνήγι για την επιστροφή τους. Τότε διαπιστώνεται ότι ο υποψήφιος γαμπρός Στράτος (Σταύρος Παράβας) είναι προικοθήρας, ενώ ο Κοκός ξεγελάστηκε από τον Αριστείδη (Γιώργος Κάππης), ξάδελφο & υποψήφιο συνέταιρό του που πήρε τα λεφτά κι έφυγε, αλλά δεν κατάφερε να φύγει στο εξωτερικό. Τελικά τον βρίσκει, φέρνει πίσω τα λεφτά & ο Σάββας επιστρέφει μαζί με τον Κοκό το ποσό στην κ. Λουκίδου (Μπέτυ Μοσχονά), εκατομμυριούχα & χωρισμένη αδελφή του άγαμου διευθυντή του & ησυχάζει, ενώ ο Κοκός αρχίζει να φλερτάρει μαζί της.

## Διανομή
*Σάββας: Μίμης Φωτόπουλος
*Μπάμπης: Βασίλης Αυλωνίτης
*Κοκός: Γιάννης Γκιωνάκης
*Ελένη: Ελένη Ανουσάκη
*Στράτος: Σταύρος Παράβας
*Άννα: Μπεάτα Ασημακοπούλου
*Αριστείδης: Γιώργος Κάππης
*Λουλού: Κατερίνα Γιουλάκη
*πεθερά: Μαρίκα Κρεβατά
*Διευθυντής: Περικλής Χριστοφορίδης
*Δημήτρης: Βασίλης Μαυρομάτης
*Λουκίδου: Μπέτυ Μοσχονά

## Εξωτερικοί σύνδεσμοι
*
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ταινίες βασισμένες σε θεατρικά έργα
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Ρόδα, τσάντα και κοπάνα

Το ***Ρόδα, τσάντα και κοπάνα*** είναι ελληνική σεξοκωμωδία του 1982, σε σενάριο Γιάννη Σκλάβου και σκηνοθεσία Όμηρου Ευστρατιάδη.

## Πλοκή

Το ιστορικό λύκειο Χαβαλέ περνά δύσκολες ώρες, καθώς η διαμάχη μεταξύ καθηγητών και μαθητών κορυφώνεται και οι καθηγητές έντρομοι δεν ξέρουν τι τους περιμένει. Έτσι κάνουν υπομονή μέχρι την αποφοίτηση των μαθητών.

## Ηθοποιοί
* Σταμάτης Γαρδέλης - Παύλος Κορτέσης**'
* [[Γιώργος Ρήγας (ηθοποιός)|Γιώργος Ρήγας]] - Άρης Χάλιας**'
* Στηβ Ντούζος - Μπίλιας
* Κώστας Ευριπιώτης - μαθητής
* Νίκος Σταγόπουλος - μαθητής
* Αντώνης Λαλάκος - Μάριος Τριανταφύλλου
*Διονύσης Καραμανώλης - Μίλτος Καραμανώλης
* Μίμης Φωτόπουλος - λυκειάρχης Αριστείδης Χαβαλές**'
* [[Νίκος Ρίζος]] - γυμναστής Ηρακλής Ντερέκης
* [[Γιάννης Γκιωνάκης]] - επιθεωρητής
* [[Μάκης Δεμίρης]] - θεολόγος Λεωνίδας
* [[Αντώνης Παπαδόπουλος (ηθοποιός, γεν. 1932)|Αντώνης Παπαδόπουλος]] - σεξολόγος Αμάραντος
* [[Απόστολος Σουγκλάκος]] - Ηρώδης Σπασοκοκκαλίδης**'
* Τέτα Ντούζου - Ρομίνα
*Φίλιππος Γιώνης - πατέρας Μπίλια
* Τέτα Κωνσταντά - μαθήτρια
* Ζακλίν Μπέθια - μαθήτρια
* Μαρίνα Ρώμα - Φλώρα
* Μαίρη Παπανικολάου - μαθήτρια
* Λίλιαν Χρόνη - μαθήτρια
* Βίνα Ασίκη - ιστορικός Γλύκα
* Ράσελ Σταύρος - καθηγήτρια ευρωγλώσσας
*Άντζελα Μεταξά - μαθήτρια
*Σεραφίνα Περρή - μαθήτρια
*Μαρία Δαβιδοπούλου - κορίτσι στο μπιλιάρδο

## Παραγωγή και παραλειπόμενα
Σύμφωνα με τον ηθοποιό Γιώργο Ρήγα, ο τίτλος με τον οποίο θα κυκλοφορούσε η ταινία, πριν αλλάξει, ήταν *Πάρτι με ούζα*. 

Μετά την επιτυχία του *Ρόδα, τσάντα και κοπάνα*, κυκλοφόρησαν άλλες τρεις συνέχειες της ταινίας, συν κάποιες εμφανίζεις χαρακτήρων - όπως ο Μπίλιας και ο Χάλιας - και σε άλλες μεταγενέστερες ταινίες. 

## Παραπομπές

## Εξωτερικοί σύνδεσμοι
* Ρόδα, Τσάντα και Κοπάνα
* Πώς είναι σήμερα οι πρωταγωνιστές από το Ρόδα Τσάντα και Κοπάνα;

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1982
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε σενάριο Γιάννη Σκλάβου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Σπέντζος Φιλμ
Μητρόπολη (αποσαφήνιση)

Η ονομασία **Μητρόπολη** μπορεί να αναφέρεται:

## Ανθρωπογεωγραφία
* Μητρόπολη (αστική γεωγραφία), μεγάλο αστικό κέντρο.
* Μητροπολιτική περιοχή, διευρυμένη οικιστική περιοχή μιας πόλης, συχνά οριοθετημένη.
* παλαιότερος ορισμός για να δηλώσουμε την πρωτεύουσα μιας περιοχής ή ενός κράτους.
* στην αρχαιότητα η σχέση μίας αποικίας ως προς την πόλη–κράτος, μεταγενέστερα η σχέση μιας υπερπόντιας κτήσης-αποικίας ως προς το μητρικό κράτος.

## Θρησκεία
* Μητρόπολη (αρχιερατική περιφέρεια), εκκλησιαστική περιοχή στην δικαιοδοσία ενός Μητροπολίτη
* Μητρόπολη (καθεδρικός ναός), ο κύριος ναός στην έδρα της αρχιερατικής περιφέρειας μιας Μητρόπολης.
* Μητροπολιτικό μέγαρο, το διοικητικό κέντρο μιας μητρόπολης στο οποίο διαμένει επίσης ο Μητροπολίτης.

## Οικισμοί
* Μητρόπολη Καρδίτσας, οικισμός του νομού Καρδίτσας.
* Μητρόπολη Ηρακλείου, οικισμός  στα νότια του νομού Ηρακλείου.
* Μητρόπολη Λακωνίας, οικισμός του νομού Λακωνίας.

## Κινηματογράφος
* Μετρόπολις, ταινία του Γερμανού σκηνοθέτη Φριτς Λανγκ.
* Μετρόπολις (κόμικς), φανταστική πόλη στο κόσμο των κόμικς και του κινηματογράφου με ήρωα τον Σούπερμαν.

Κατηγορία:Αποσαφηνίσεις ελληνικών τοπωνυμίων
Η χρονιά του δράκου (ταινία)

***Η χρονιά του δράκου*** (αγγλικά: *Year of the Dragon*) είναι αμερικανική νεο-νουάρ αστυνομική ταινία θρίλερ του 1985, σε σκηνοθεσία Μάικλ Τσιμίνο, με πρωταγωνιστές τους Μίκι Ρουρκ, Τζον Λον και Αριάν Κοϊζούμι. Το σενάριο έγραψαν ο Μάικλ Τσιμίνο και ο Όλιβερ Στόουν και αποτελεί μεταφορά του ομότιτλου βιβλίου που έγραψε ο Ρόμπερτ Ντάλεϊ. Ήταν η πρώτη ταινία του Μάικλ Τσιμίνο μετά την τεράστια εμπορική καταστροφή της ταινίας *[[Η Πύλη της Δύσεως]] (Heaven's Gate)* του 1980. Σε αντίθεση με το Heaven's Gate, ωστόσο (όπου ο σκηνοθέτης ξεπέρασε κατά σχεδόν 4 φορές τον αρχικό προϋπολογισμό και σημείωσε, επίσης, απίστευτα μεγάλη χρονική καθυστέρηση), ο Τσιμίνο κατάφερε να ολοκληρώσει αυτή την ταινία εγκαίρως και εντός προϋπολογισμού.

## Πλοκή

Ο Μίκι Ρουρκ είναι ο Στάνλεϊ Γουάιτ, ένας παρασημοφορημένος αστυνομικός και βετεράνος του πολέμου του Βιετνάμ, που όταν παίρνει μετάθεση στην Τσάιναταουν της Νέας Υόρκης αποφασίζει να βάλει ένα τέλος στις εγκληματικές πράξεις. Ο Τζον Λον είναι ο Τζόι Τάι, ένας αδίστακτος νεαρός που σκαρφαλώνει στην κορυφή της εγκληματικής οργάνωσης των Τριάδων, με αποτέλεσμα να μπει τόσο ο ίδιος όσο και η εγκληματική οργάνωση στο στόχαστρο της αστυνομίας. Από κοινού με τον αστυνόμο Γουάιτ θα βάλουν τέλος στην εύθραυστη ειρήνη ανάμεσα στο νόμο και το οργανωμένο έγκλημα. Η ταινία πραγματεύεται θέματα όπως οι συμμορίες, το εμπόριο ναρκωτικών, ο ρατσισμός και τα εθνολογικά στερεότυπα.

## Αντιδράσεις
Αμέσως μετά την προβολή της ταινίας, ακολούθησαν πολλές αντιδράσεις. Μέλη της κινεζοαμερικανικής και ασιατικής κοινότητας επέκριναν την ταινία για την ανακριβή και γεμάτη στερεότυπα απεικόνιση των Κινέζων της Αμερικής και της Chinatown. Ωστόσο, στα νεότερα χρόνια εξελίχθηκε σε καλτ ταινία.

## Διακρίσεις
Η ταινία ήταν υποψήφια για 3 «Χρυσά Βατόμουρα» (χειρότερη σκηνοθεσία, χειρότερο σενάριο και χειρότερη γυναικεία ερμηνεία).

## Παραγωγή
Τα εξωτερικά πλάνα της Νέας Υόρκης ήταν στην ουσία σκηνικά χτισμένα κάπου στη Βόρεια Καρολίνα. Η δουλειά ήταν τόσο καλή που ακόμη και ο γεννημένος στο Μπρονξ, Στάνλεϊ Κιούμπρικ είχε πειστεί ότι ήταν αυθεντικά.

Στην ταινία χρησιμοποιήθηκε το, σήμερα δημοφιλές, περίστροφο «Desert Eagle» για πρώτη φορά.

## Παραπομπές


## Εξωτερικοί σύνδεσμοι
* 
* Κριτική στην ιστοσελίδα *DVD Town*.
* Κριτική  στην ιστοσελίδα *eFilmCritic.com*

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1985
Κατηγορία:Αμερικανικές θρίλερ ταινίες δράσης
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ταϊλάνδη
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες σε σενάριο Όλιβερ Στόουν
Κατηγορία:Ταινίες τοποθετημένες στη Νέα Υόρκη
Ανδορρανά κέρματα ευρώ

Το ευρώ (**EUR** ή **€**) είναι το κοινό νόμισμα 19 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 19 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Το Μονακό, ο Άγιος Μαρίνος και το Βατικανό είναι κράτη μη-μέλη της Ευρωπαϊκής Ένωσης, τα οποία εκδίδουν τα δικά τους κέρματα ευρώ, βάσει προηγούμενης νομισματικής συμφωνίας που είχαν συνάψει με τη Γαλλία (το πρώτο) και με την Ιταλία (τα δύο τελευταία).

Η Ανδόρρα χρησιμοποιεί το ευρώ ως εθνικό νόμισμα (πριν το ευρώ χρησιμοποιούσε το γαλλικό φράγκο και την ισπανική πεσέτα), με ειδική συμφωνία. Οι διαπραγματεύσεις με την Ευρωπαϊκή Ένωση, προκειμένου να υπογραφεί μια νομισματική συμφωνία, κατέληξαν σε συμφωνια που επιτρέπει στην Ανδόρρα να εκδίδει δικά της κέρματα ευρώ, από 1-1-2014. Ηδη έχουν εκδοθεί τα πρώτα κέρματα με χρονολογία κοπής 2014 .

## Δείτε επίσης
*Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι
*Ευρωπαϊκή Κεντρική Τράπεζα

Κατηγορία:Κέρματα ευρώ ανά χώρα έκδοσης
Κατηγορία:Οικονομία της Ανδόρρας
Κατηγορία:Ευρώ ανά χώρα
Θέμα (μουσική)

**Θέμα** ενός μουσικού έργου ονομάζεται στη μορφολογία της μουσικής μια συμπυκνωμένη, μελωδικά και ρυθμικά μεστή μουσική ιδέα, που αποτελεί το θεμέλιο λίθο του έργου. Παρουσιάζεται συνήθως στην αρχή ενός μουσικού κομματιού, στην έκθεση, και επανέρχεται στην επανέκθεση, αν υπάρχει. Το θέμα, μοτίβα του ή παραλλαγές του γίνονται αντικείμενο πολύμορφης επεξεργασίας στο ενδιάμεσο τμήμα του έργου, την ανάπτυξη, και εξασφαλίζουν την ομοιογένειά του.

Στην κλασική περίοδο τα θέματα χαρακτηρίζονται από συμμετρία, είναι δηλ. χτισμένα από δύο, τέσσερις ή οκτώ δίμετρες φράσεις με ευδιάκριτες τομές ανάμεσά τους. Πολλά θέματα, λόγω της μελωδικότητάς τους, έχουν αποκοπεί από τα έργα που τα πρωτοχρησιμοποίησαν, έχουν εμπνεύσει άλλα κλασικά έργα ή έχουν γίνει πολύ γνωστά περνώντας στη δημοφιλή λαϊκή μουσική και αναπτύσσοντας εκεί μια νέα πορεία. Αντίστροφα, πολλοί συνθέτες, ιδιαίτερα των Εθνικών Σχολών της Ρομαντικής περιόδου, χρησιμοποίησαν θέματα από τη λαϊκή παραδοσιακή μουσική στα έργα τους.

Θεμα
Κατηγορία:Μελωδία
Φριτς Λανγκ

Ο **Φριτς Λανγκ** (*Friedrich Anton Christian Lang*, 5 Δεκεμβρίου 1890 – 2 Αυγούστου 1976) ήταν Αυστριακός σκηνοθέτης και, μαζί με τον Φρίντριχ Βίλχελμ Μούρναου, ο βασικός εκπρόσωπος του γερμανικού εξπρεσιονισμού. Το Ινστιτούτο Βρετανικού Κινηματογράφου του έδωσε μάλιστα το χαρακτηρισμό "Master of Darkness". 

Γεννήθηκε το 1890 στη Βιέννη. Μετά το σχολείο, παρακολούθησε για σύντομο διάστημα μαθήματα στην Ανώτερη Τεχνική Σχολή της Βιέννης, ενώ αργότερα άρχισε να παίρνει μαθήματα ζωγραφικής. Στο διάστημα μεταξύ 1910 και 1914 ταξίδεψε στην Ευρώπη και, όπως ο ίδιος ισχυρίζονταν, στην Ασία και τη Βόρεια Αφρική. Με το ξέσπασμα του Α' Παγκοσμίου Πολέμου, επιστρέφει στη Βιέννη και κατατάσσεται στο στρατό. Τον Ιούνιο του 1916 τραυματίζεται σοβαρά και καθώς αναρρώνει γράφει μερικά σενάρια για ταινίες. Το 1918 επιστρέφει στη Βιέννη με νευρικές διαταραχές από τους βομβαρδισμούς και για σύντομο διάστημα δουλεύει ως ηθοποιός, προτού δεχθεί τη δουλειά του σεναριογράφου στην εταιρεία παραγωγής Decla του Έριχ Πόμερ στο Βερολίνο. Εκεί, εργάστηκε για λίγο ως σεναριογράφος αλλά γρήγορα στράφηκε στη σκηνοθεσία συνεργαζόμενος με εταιρείες όπως η UFA και η Nero-Film.

Το 1920 γνωρίζει την ηθοποιό και συγγραφέα Τέα φον Χάρμπου (1889 - 1954), η οποία έγραψε σχεδόν πάντοτε μαζί του τα σενάρια των πιο γνωστών του ταινιών: *[[Dr. Mabuse der Spieler]]*, *[[Οι Νιμπελούνγκεν]]*, *[[Μετρόπολις]]*, και *[[Ο Δράκος του Ντίσελντορφ|Ο δράκος του Ντίσελντορφ]]*. Παντρεύονται το 1922 για να χωρίσουν το 1933. Την ίδια χρονιά απαγορεύεται από το Γ' Ράιχ η προβολή της ταινίας του *[[Η διαθήκη του δρος Μαμπούζε]]* και ο Λανγκ φεύγει για το Παρίσι, για να καταλήξει, ένα χρόνο αργότερα στην Αμερική. Αρχικά υπογράφει συμβόλαιο με την ΜGΜ και τα επόμενα είκοσι χρόνια θα σκηνοθετήσει αρκετές αμερικανικές ταινίες. Το 1950 σκηνοθετεί τις τρεις τελευταίες του ταινίες στα γερμανικά, οι οποίες έτυχαν άσχημης υποδοχής από το κοινό. Το 1964, σχεδόν τυφλός, έγινε πρόεδρος της επιτροπής του Φεστιβάλ των Καννών. Ως σκηνοθέτης είχε τη φήμη του τελειομανούς και κακού χαρακτήρα που κακομεταχειριζόταν τους ηθοποιούς. Πέθανε στην Καλιφόρνια το 1976.

## Παραπομπές


## Εξωτερικοί σύνδεσμοι

* Senses of cinema - Fritz Lang biography
* "Fritz Lang." Encyclopedia of World Biography. Thomson Gale. 2004 
* Συνέντευξη του Λανγκ στο BBC (1967)

Κατηγορία:Αυστριακοί σεναριογράφοι
Κατηγορία:Αμερικανοί σεναριογράφοι
Κατηγορία:Αυστριακοί σκηνοθέτες κινηματογράφου
Κατηγορία:Αμερικανοί σκηνοθέτες κινηματογράφου
Yoshiki

Ο **Γιοσίκι Χαγιάσι** (), 20 Νοεμβρίου 1965), ευρύτερα γνωστός ως **Yoshiki**, είναι Ιάπωνας μουσικός, συνθέτης και παραγωγός, γνωστός περισσότερο ως ο ντράμερ, πιανίστας και ιδρυτής της ιαπωνικής ροκ μπάντας, X Japan.

## Πρώιμα χρόνια
Ο Γιοσίκι Χαγιάσι γεννήθηκε στην Τατεγιάμα της Ιαπωνίας και είναι ο μεγαλύτερος δύο αδερφών σε μια οικογένεια με μουσικό υπόβαθρο.

## Καριέρα
Δημιούργησε τους X Japan μαζί με τον τραγουδιστή τους, Τοσίμιτσου "Toshi" Ντεγιάμα το 1982. Τέσσερα χρόνια αργότερα, δημιούργησε την δική του ανεξάρτητη δισκογραφική εταιρία, την Extasy Records, έτσι ώστε να κυκλοφορεί τους δίσκους των X Japan. Το απόγειο της καριέρας τους ήρθε το 1989, με την κυκλοφορία του δίσκου τους, *[[Blue Blood]]*. Μετά από τρία albums, και πάρα πολλές περιοδείες, η μπάντα διαλύθηκε το 1997.

Το 1994, ο Yoshiki συνεργάστηκε με τον ντράμερ των Queen, Ρότζερ Τέιλορ, στο κομμάτι *Foreign Sand*.

Έκανε μια συμμετοχή σε ένα παγκόσμιο tribute album στους KISS, το *Kiss My Ass*. Ως παραγωγός, έχει προωθήσει μέσω της Extasy Records πολλές τότε πρωτοεμφανιζόμενες μπάντες, όπως τους Luna Sea, τους Glay και τους Zi:Kill.

Μετά την διάλυση των X Japan, το επόμενο του βήμα ήταν η δημιουργία ενός νέου project, όπου εξελίχθηκε στους Violet UK, μία μπάντα που περιλαμβάνει ολοκληρωμένη ορχήστρα, πλήκτρα και άλλα. Μέχρι στιγμής η μπάντα δεν έχει κάποια επίσημη δισκογραφική κυκλοφορία. Έχουν κάνει μία συναυλία το 2002, που κυκλοφόρησε σε DVD το 2005 και περιλαμβάνει ορχηστρικές εκτελέσεις παλαιότερων κομματιών των X Japan, καθώς και δουλειά γραμμένη αποκλειστικά για τους Violet UK. Η μπάντα διαλύθηκε οριστικά το 2011.

Το 2013 συνεργάστηκε με τον παραγωγό των Beatles, Τζορτζ Μάρτιν, στην κυκλοφορία του άλμπουμ *Yoshiki Classical*.

Επίσης, το 2022 ίδρυσε το supergroup με όνομα The Last Rockstars σε συνεργασία με τον Hyde των L'Arc-en-Ciel στα φωνητικά, τον Sugizo των Luna Sea στην κιθάρα και το βιολί και τον Miyavi επίσης στην κιθάρα.

## Παραπομπές


## Εξωτερικοί σύνδεσμοι
* Επίσημο κανάλι στο Youtube
* Ιστοσελίδα του Yoshiki Foundation America
* Ιστοσελίδα του Yoshiki Jewelry
* Ιστοσελίδα του κρασιού Y
* Επίσημη ιστοσελίδα των The Last Rockstars

Κατηγορία:X Japan
Κατηγορία:Ιάπωνες μουσικοί
Κατηγορία:Ντράμερς
Κατηγορία:Ιάπωνες πιανίστες
Κατηγορία:Ιάπωνες στιχουργοί
Κατηγορία:Ιάπωνες συνθέτες
Κατηγορία:Συνθέτες κλασικής μουσικής
Κατηγορία:Visual kei
Καρλ Λάρσον

thumb|300px|''Πρωινό κάτω από το δέντρο'' (1896)
Ο **Καρλ Λάρσον** (28 Μαΐου, 1853 – 22 Ιανουαρίου, 1919) ήταν σημαντικός Σουηδός ζωγράφος διάσημος για το χαρακτηριστικό του στυλ και θεματολογία.

## Βιογραφία
Ο Καρλ Λάρσον γεννήθηκε το 1853 στην *Γκάμλα Σταν*, την παλιά πόλη της Στοκχόλμης. Είχε δύσκολα παιδικά χρόνια, καθώς η οικογένειά του ήταν φτωχή και οι σχέσεις του με τον πατέρα του όχι και τόσο καλές, ευτυχώς όμως στα 13 του πρόσεξε το ταλέντο του ο δάσκαλός του και τον πρότεινε για σπουδές στην Ακαδημία Τεχνών της Στοκχόλμης. Εκεί ο Λάρσον εντυπωσίασε με την τέχνη του, όμως δεν αρκέστηκε στις σπουδές του εκεί και το 1877 έφυγε για το Παρίσι που ήταν το σημαντικότερο κέντρο των τεχνών στη Δύση. Την εποχή αυτή ανακάλυψε τις υδατογραφίες και αφοσιώθηκε πια πλήρως σε αυτές, παραμερίζοντας τα λάδια και αναπτύσσοντας το γνωστό χαρακτηριστικό του στυλ. Εκεί γνώρισε το 1879 την επίσης Σκανδιναβή **Καρίν Μπεργκό** την οποία παντρεύτηκε το 1883. Στο μεταξύ η φήμη του μεγάλωνε και μεταξύ άλλων κατάφερε να γίνει περιζήτητος σαν εικονογράφος βιβλίων.

Το 1888 η οικογένεια Λάρσον απέκτησε από τον πεθερό του ζωγράφου ένα σπίτι στο χωριό **Σάντμπορν** βόρεια της Στοκχόλμης και μετακόμισε εκεί. Απέκτησαν 8 παιδιά και εκεί ο ζωγράφος αφιερώθηκε στην εικονογράφηση καθημερινών σκηνών με πρωταγωνιστές την οικογένειά του, το σπίτι του και το χωριό. Ο Λάρσον έγινε διάσημος σαν ο κατεξοχήν ζωγράφος που αποτύπωνε την οικογενειακή ευτυχία μέσα στα έργα του και έκανε διάσημο το σπίτι στο οποίο ζούσε το οποίο υπάρχει ακόμα και λειτουργεί ως μουσείο. Οι υδατογραφίες του έγιναν πασίγνωστες και μέσα από τα βιβλία τα οποία κυκλοφόρησε με αναπαραγωγές των έργων του και θέματα φυσικά γύρω από τη ζωή της οικογένειάς του.

## Βιβλιογραφία
left|thumb|200px|''Άνοιξη'' (1907)
* 1895 - *De mina. (My Loved Ones)* (ISBN 9100483397)
* 1899 - *Ett hem (A Home)* (ISBN 0399204008 and ISBN 0863155499)
* 1902 - *Larssons (The Larssons)* (ISBN 91-8550-022-4)
* 1906 - *Spadarvet - mitt lilla lantbruk (A Farm)* (ISBN 0399205411)
* 1910 - *Åt solsidan (On the Sunny Side)* (ISBN 91-85500-24-0 and ISBN 1870180011)
* 1913 - *Andras barn (Other People's Children)* (ISBN 91-990-4335-8)
* 1931 - *Jag* (autobiography - English title: *Carl Larsson*) (ISBN 0941016919)
## Παραπομπές

## Εξωτερικοί σύνδεσμοι
* The Carl and Karin Larsson Family Association 
* Πλούσια συλλογή έργων του ζωγράφου

Κατηγορία:Σουηδοί ζωγράφοι
Πιστά Ερωτευμένοι (ταινία)

Το ***Πιστά Ερωτευμένοι*** () είναι αμερικανική ρομαντική κομεντί του 2000, σε σενάριο του Στιούαρτ Μπλούμπεργκ και σκηνοθεσία Έντουαρντ Νόρτον. Η ταινία βγήκε στις αίθουσες στις 5 Απριλίου του 2000, στοίχισε 30 εκατομμύρια δολάρια και απέφερε 37 εκατομμύρια δολάρια στα αμερικανικά ταμεία.

## Περίληψη

Δυο καλοί φίλοι που μεγάλωσαν και ζουν στη Νέα Υόρκη, ο ένας (Μπράιαν) καθολικός ιερέας και ο άλλος (Τζέικ) ραβίνος ξανασμίγουν μετά από πολλά χρόνια με την παιδική τους φίλη Άννα (με την οποία υπήρξαν ερωτευμένοι και οι δυο στα σχολικά τους χρόνια). Η Άννα είναι πλέον μια κούκλα και επιτυχημένο στέλεχος σε επιχείριση. Αρχίζει μια σχέση με το Τζέικ ο οποίος όμως διστάζει να δεσμευτεί επειδή η Άννα δεν είναι Εβραία. Η πίστη του Μπράιαν δοκιμάζεται καθώς θα πρέπει να παλέψει μεταξύ των συναισθημάτων του για την Άννα και του όρκου αγαμίας που έχει πάρει σαν ιερέας.

## Διανομή
* Μπεν Στίλερ ... *Ραβίνος Τζέικ Σραμ*
* Έντουαρντ Νόρτον ... *Πατήρ Μπράιαν Φιν*
* Τζένα Έλφμαν ... *Άννα Ράιλι*
* Αν Μπάνκροφτ ... *Ρουθ Σραμ*
* Ελάι Γουάλας ... *Ραβίνος Μπεν Λιούις*
* Μίλος Φόρμαν ... *Πατήρ Χάβελ* 

## Άλλες πληροφορίες
* Η ταινία είναι αφιερωμένη στην εκλιπούσα μητέρα του σκηνοθέτη, Ρόμπιν Νόρτον.
* Είναι η πρώτη ταινία που σκηνοθετεί ο Έντουαρτ Νόρτον.
* Τον *Καζανόβα*, τον επιχειρηματία στο γραφείο απέναντι από αυτό της Τζένα Έλφμαν, υποδύεται ο πραγματικός σύζυγος της Τζένα, Μπόντι Έλφμαν.
* Η σκηνή που οι χαρακτήρες σε νεαρή ηλικία τρέχουν στο πάρκο είναι μια αναφορά στην γνωστή ταινία "Jules et Jim" (1962), μια ταινία που ασχολείται επίσης με ένα ερωτικό τρίγωνο.
* Ο διάσημος σκηνοθέτης Μίλος Φόρμαν υποδύεται έναν από τους ανωτέρους του ραββίνου Τζέικ.

## Παραπομπές


## Εξωτερικοί σύνδεσμοι
* Η ταινία στην IMDB
* Η ταινία  στο Cine.gr
* SoundtrackCollector Soundtrack Information
* Οικονομικά στατιστικά στοιχεία

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2000
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Αμερικανικές buddy ταινίες
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής Touchstone Pictures
Τυμπάνια

Τα **τυμπάνια**  είναι κρουστά όργανα της κατηγορίας των μεμβρανόφωνων. Τα τυμπάνια της συμφωνικής ορχήστρας είναι ημισφαιρικοί λέβητες καλυμμένοι στο στόμιό τους με μεμβράνη από τεχνητό ή φυσικό δέρμα, το οποίο τεντώνει ή χαλαρώνει με ένα μηχανισμό που βρίσκεται στο χείλος του τύμπανου. Με αυτό τον τρόπο ρυθμίζεται το τονικό ύψος του ήχου που παράγει η μεμβράνη.

Τα τυμπάνια ανήκουν στην συμφωνική ορχήστρα και έχουν συγκεκριμένο τονικό ύψος.

Κατηγορία:Κρουστά μουσικά όργανα
Κατηγορία:Μεμβρανόφωνα
Θέμα

Η λέξη **Θέμα** μπορεί να αναφέρεται:

* Θέμα (μουσική)
* Θέμα (σκάκι)
* Θέμα (Βυζάντιο)
* Θέμα (λόγος)
* Θέμα (γραμματική)
* Θέμα (παιδαγωγική)
* Θέμα (Συρίας)
* Θέμα (διαγωνισμού)
Κρίστοφερ Μελόνι

Ο **Κρίστοφερ Μελόνι** (*Christopher Meloni*, 2 Απριλίου 1961) είναι Αμερικανός ηθοποιός, γνωστός για τον ρόλο του ως ντετέκτιβ Έλιοτ Στέιμπλερ (Elliot Stabler), στη δραματική σειρά του NBC Νόμος και Τάξη: Ειδική Ομάδα (*Law & Order: Special Victims Unit*).

## Βιογραφία
Ο Μελόνι έχει Ιταλική καταγωγή από τη μεριά του πατέρα του, και Γαλλο-Καναδικές ρίζες από τη μεριά της μητέρας του. Μεγάλωσε στην Ουάσινγκτον και σπούδασε στο Πανεπιστήμιο του Κολοράντο, όπου και άρχισε να ασχολείται και με την υποκριτική.

Μετά την αποφοίτησή του, πήγε στη Νέα Υόρκη όπου συνέχισε τις σπουδές του στο φημισμένο *Neighborhood Playhouse*. Ο Μελόνι και η σύζυγός του Meloni Sherman μοιράζουν το χρόνο τους σε Νέα Υόρκη και Λος Άντζελες. Έχουν δύο παιδιά, την Sophia Eva Pietra, και τον Dante Amadeo.

### Καριέρα
Πριν του δοθεί η ευκαιρία να δουλέψει σαν ηθοποιός, ο Μελόνι έκανε διάφορες άλλες δουλειές, όπως εργάτης σε οικοδομή, μπάρμαν και προσωπικός γυμναστής.

Ξεκίνησε να παίζει σε τηλεοπτικές σειρές, που είχαν όμως μικρή διάρκεια και μικρούς ρόλους σε αρκετές ταινίες. Οι πρώτοι αξιοπρόσεκτοι ρόλοι του ήταν στις ταινίες *Bound* και *Runaway Bride*, με την Τζούλια Ρόμπερτς. Επίσης, έπαιξε τον αμφιλεγόμενο ρόλο του αμφιφυλόφιλου Chris Keller στο δραματική τηλεοπτική σερά του HBO *Oz*. Στην ταινία *Wet Hot American Summer* (2001), έδειξε τις κωμικές του ικανότητες.

Το 2006, προτάθηκε για πρώτη φορά για βραβείο Emmy, στην κατηγορία του καλύτερου ηθοποιού σε δραματική σειρά, για τον ρόλο του Στέιμπλερ στην σειρά *Law & Order: SVU*.

## Επιλεγμένη φιλμογραφία
*Άνθρωπος από Ατσάλι (2013)
**[[True Blood]]* (2012) 
**Harold & Kumar Go to White Castle* (2004) 
**Murder in Greenwich* (2002) 
**Scrubs* (2002)
**That Brief Moment* (2002)     
**Wet Hot American Summer* (2001)     
**Law & Order: Special Victims Unit* (1999) (τηλεοπτική σειρά)
**Runaway Bride* (1999)
**Carlo's Wake* (1999) 
**Shift(1999) (TV)  
**Oz* (1997) (τηλεοπτική σειρά) (1998-2003) 
**The Souler Opposite* (1998)     
**Fear and Loathing in Las Vegas* (1998) 
**Target Earth* (1998) (TV)  
**Brown's Requiem* (1998)  
**Every 9 Seconds* (1997) (TV)  
**The Last Don* (1997) (μίνι σειρά)
**Leaving L.A.* (1997) (τηλεοπτική σειρά)
**The Small Hours* (1997)  
**Bound* (1996) 
**Twelve Monkeys* (1995)  
**Misery Loves Company* (1995) (τηλεοπτική σειρά)
**A Dangerous Affair* (1995) (TV)  
**Junior'' (1994)

## Παραπομπές


## Εξωτερικοί σύνδεσμοι

*Βιογραφία του ηθοποιού στο NBC
*Ιστοσελίδα θαυμαστών
*Ο Κρίστοφερ Μελόνι στο Rotten Tomatoes 
*Συνέντευξη στο The Trades
*Συνέντευξη στο Ability Magazine

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
ECDIS

Το **[[:en:Electronic_Chart_Display_and_Information_System|ECDIS]]** (*Electronic Chart Display and Information Systems*, ελλ. *Ηλεκτρονικά Συστήματα Απεικόνισης Χαρτών και Πληροφοριών*) είναι συνδυασμός πολλών διαφορετικών ναυτιλιακών βοηθημάτων, συσκευών και οργάνων (ηλεκτρονικοί χάρτες ναυσιπλοΐας, RADAR/ARPA, ανεμόμετρο, Γυροσκόπιο, GPS, πυξίδα, βυθόμετρο) σε μια κεντρική οθόνη από όπου μπορεί να παρακολουθείται πλήρως ο πλους και να ρυθμίζονται τα στοιχεία του. Η άμεση απεικόνιση στην οθόνη του συστήματος όλων των βασικών στοιχείων του πλου (στίγμα, πορείες, ταχύτητες, αληθής και σχετική κίνηση στόχων) μειώνει σημαντικά την ένταση εργασίας στη γέφυρα και συμβάλλει στην ασφάλεια της ναυσιπλοΐας, παρέχοντας τη δυνατότητα λήψεως άμεσων και σωστών αποφάσεων.

Η χρήση ECDIS θεσμοθετήθηκε από τον Διεθνή Ναυτιλιακό Οργανισμό (ΙΜΟ) το 1995. Έκτοτε, οι έντυποι χάρτες και τα υπόλοιπα παραδοσιακά εργαλεία του ναυτιλλόμενου αντικαθίστανται σταδιακά από

τα Συστήματα Ηλεκτρονικού Χάρτη.

## Εξωτερικοί Σύνδεσμοι
ECDIS – Πότε και πού;

ECDIS: οδηγίες για σωστή χρήση στα πλοία

John Wilson, Οι επιπτώσεις της τεχνολογίας στη ναυτιλία

Αθανάσιος Παλληκάρης, Συστήματα ηλεκτρονικού χάρτη
Κατηγορία:Ναυτιλιακά βοηθήματα
Ηφαιστειολογία

Η **ηφαιστειολογία** (*Vulcanology, Vulcanologie, Vulkankunde, Vulcanologi*) αποτελεί ιδιαίτερο επιστημονικό κλάδο της γεωλογίας. Κύριο αντικείμενο έρευνας και μελέτης της επιστήμης αυτής είναι τα ηφαίστεια, η ηφαιστειότητα, δηλαδή τα ηφαιστειακά φαινόμενα που παρατηρούνται κατά τη δράση τους, τα αίτια δημιουργίας και ο μηχανισμός δράσεώς τους, καθώς και η δυνατότητα προβλέψεων των εξ αυτών καταστροφικών δραστηριοτήτων. Οι επιστήμονες του κλάδου αυτού καλούνται *ηφαιστειολόγοι*.

Κατά τα τελευταία χρόνια ο κλάδος αυτός έλαβε μεγίστη ανάπτυξη, ιδιαίτερα στην Ελλάδα αμέσως μετά την έκρηξη του ηφαιστείου της Σαντορίνης.

Σήμερα οι ηφαιστειολόγοι που μελετούν τα αίτια και τη λειτουργία της ηφαιστειακής δράσης, μπορούν με τα μέσα που διαθέτουν να προβούν ακόμη και σε πρόγνωση (σύντομης χρονικά) ηφαιστειακής έκρηξης.

Τα πρώτα και σημαντικότερα ειδικά συγγράμματα περί Ηφαιστειολογίας ήταν των:

# F. Wolff "*Der Vulcanismus*" (Stuttgart 1913-1929, τόμοι 3) και
# K. Sapper "*Vulkankunde*'" (Stuttgart 1927).

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 9, σελ. 402 

## Εξωτερικοί σύνδεσμοι
* 
*
Ιβάνγκοροντ

Το **Ιβάνγκοροντ** (ρωσικά: Ивангород, εσθονικά: Jaanilinn) είναι πόλη της βορειοδυτικής Ρωσίας, κτισμένη στις όχθες του ποταμού Νάρβα. Υπάγεται στην Περιφέρεια Λένινγκραντ και απέχει 159 χλμ. από την Αγία Πετρούπολη. Ο πληθυσμός της ανέρχεται σε 11.200 κατοίκους (απογραφή 2004).

Το Ιβάνγκοροντ βρίσκεται ακριβώς πάνω στα ρωσο–εσθονικά σύνορα. Στο παρελθόν μάλιστα ήταν τμήμα της πόλης Νάρβα, που τώρα ανήκει στην Εσθονία. Σήμερα αποτελεί έναν από τους κυριότερους οδικούς και σιδηροδρομικούς σταθμούς εισόδου στη Ρωσία από τη γειτονική χώρα. Αποτελεί επίσης τουριστικό προορισμό, για την ομορφιά του τοπίου και το μεσαιωνικό του κάστρο.

## Ιστορία
Η ιστορία της πόλης είναι απόλυτα συνδεδεμένη με τη Νάρβα. Όταν οι γερμανοί καθολικοί σταυροφόροι της Τευτονικής Ορδής κατέλαβαν την πόλη το 1492, ο ρώσος Ιβάν Γ΄ της Μοσχοβίας ανέγειρε το κάστρο στην απέναντι πλευρά του ποταμού για να θέσει ένα τέρμα στην επέκτασή τους. Μετά την εκδίωξη των γερμανών, πόλη και κάστρο ενοποιούνται.

Το 1581 καταλαμβάνουν τη Νάρβα οι Σουηδοί, αλλά οι Ρώσοι την ανακτούν εννέα χρόνια αργότερα. Το 1612 οι Σουηδοί την ανακαταλαμβάνουν και την κρατούν μέχρι το 1704, όταν ο Μέγας Πέτρος την απελευθερώνει οριστικά.

Μετά την Οκτωβριανή Επανάσταση του 1917 και την ανεξαρτητοποίηση της Εσθονίας, η Νάρβα ανακηρύσσεται εσθονικό έδαφος με τη Συνθήκη του Τάρτου. Μετά το Β΄ Παγκόσμιο Πόλεμο η Εσθονία (της οποίας οι κάτοικοι έβλεπαν θετικά τους ναζί) εξαναγκάζεται να προσχωρήσει στη Σοβιετική Ένωση και η πόλη διαιρείται σε δύο τομείς: τον εσθονικό που κρατά το παλαιό όνομα, και το ρωσικό που περιλαμβάνει τη συνοικία του κάστρου και ονομάζεται Ιβάνγκοροντ (*πόλη του Ιβάν*).

Όταν το 1991 διαλύεται η Σοβιετική Ένωση, το Ιβάνγκοροντ αποτελεί αιτία προστριβής μεταξύ των δύο πρώην ομόσπονδων δημοκρατιών της. Οι εσθονοί ισχυρίζονται ότι τα σύνορα πρέπει να επανέλθουν στο καθεστώς της συνθήκης του Τάρτου, ενώ οι ρώσοι επιμένουν πως πρέπει να διατηρηθούν τα σύνορα όπως ήταν κατά τη σοβιετική εποχή. Η διαμάχη κρατά μέχρι σήμερα, σε αυστηρά διπλωματικό επίπεδο, με τη Ρωσία να έχει κατοχυρώσει ένα ευνοϊκό για αυτήν status quo.

## Παραπομπές


## Εξωτερικοί σύνδεσμοι
* 
* 
*Επίσημο site
*Φωτογραφίες

Κατηγορία:Πόλεις του Όμπλαστ του Λένινγκραντ
Κατηγορία:Ίνγκρια
Ευγένιος Ατζέ

Ο **Ευγένιος Ατζέ** (*Jean-Eugène-Auguste Atget*, 12 Φεβρουαρίου 1857 - 4 Αυγούστου 1927) ήταν Γάλλος φωτογράφος, γνωστός κυρίως από τις φωτογραφίες με τις οποίες αποτύπωσε την πόλη του Παρισιού. 

## Βιογραφία
Γεννήθηκε το 1857 στη γαλλική πόλη Λιμπούρν (Libourne) της νοτιοδυτικής Γαλλίας, γιος του αμαξοποιού Ευγένιου Ατζέ και της Κλάρα-Αντελίν Ουρλιέ. Δύο χρόνια αργότερα εγκαταστάθηκε με την οικογένειά του στο Μπορντό, ωστόσο το 1862 οι γονείς του πέθαναν και την ανατροφή του ανέλαβαν ο παππούς και η γιαγιά του. Μετά τις σχολικές σπουδές του εργάστηκε για σύντομο χρονικό διάστημα ως ναύτης και καμαρότος, πριν εγκατασταθεί στο Παρίσι το 1878, με στόχο να ακολουθήσει σταδιοδρομία ηθοποιού. Το 1879 έγινε δεκτός στη δραματική σχολή, έχοντας αποτύχει ένα χρόνο νωρίτερα. Τα επόμενα δέκα περίπου χρόνια εργάστηκε ως ηθοποιός χωρίς όμως να σημειώσει ιδιαίτερη επιτυχία και εγκατέλειψε την ηθοποιία εξαιτίας ενός προβλήματος υγείας με τις φωνητικές του χορδές, αποφασίζοντας παράλληλα να στραφεί στη ζωγραφική, το σχέδιο και τη φωτογραφία. Το 1890 αποφάσισε να γίνει επαγγελματίας φωτογράφος, αντιλαμβανόμενος πως οι ζωγράφοι και σχεδιαστές της εποχής είχαν ανάγκη από φωτογραφίες ως πρότυπα για τη δημιουργία των έργων τους. Για το λόγο αυτό, διαφήμισε τις υπηρεσίες του ως *ντοκουμέντα για καλλιτέχνες* (*documents pour artistes*). 

Τα επόμενα χρόνια, φωτογράφισε με συστηματικό τρόπο το Παρίσι και τα περίχωρά του, δημιουργώντας τελικά μία σημαντική συλλογή φωτογραφιών, την οποία και εμπορευόταν. Παρά το γεγονός πως τροφοδοτούσε με φωτογραφίες σημαντικούς ζωγράφους της εποχής, όπως το Ζωρζ Μπρακ και τον Αντρέ Ντερέν, αλλά και την Εθνική Βιβλιοθήκη του Παρισιού, η οικονομική του κατάσταση υπήρξε γενικά δυσμενής, γεγονός που τον ανάγκαζε να βασίζεται σε μεγάλο βαθμό στα οικονομικά έσοδα της συζύγου του, η οποία εργαζόταν ως ηθοποιός. Από το 1914 άρχισε να εγκαταλείπει σταδιακά τη φωτογραφία. Πέθανε στις 4 Αυγούστου του 1927, ένα χρόνο μετά το θάνατο της συζύγου του.

## Έργο
Η αξία του φωτογραφικού έργου του Ατζέ αναγνωρίστηκε αρχικά από την Αμερικανίδα φωτογράφο και βοηθό, εκείνη την εποχή, του Μαν Ρέι, Μπερενίς Άμποτ, η οποία τον συνάντησε περίπου να χρόνο πριν το θάνατό του, εξασφαλίζοντας αρκετά αρνητικά και εκτυπώσεις του. Μετά το θάνατό του, η Άμποτ προέβαλε το έργο του και συνέβαλε στην αναγνώρισή του ως ένα σημαντικό έργο τέχνης, πέρα από την ιστορική του διάσταση, ως ντοκουμέντο για την πόλη του Παρισιού.    

Το 1968, το Μουσείο Μοντέρνας Τέχνης της Νέας Υόρκης, αγόρασε τη συλλογή της Άμποτ με έργα του Ατζέ και το 1985 παρουσίασε μία τετράτομη συλλογή με θέμα τη ζωή και το έργο του.

## Παραπομπές


## Βιβλιογραφία
* *Atget the pioneer*, Jean-Claude Lemagny, Sylvie Aubenas, Pierre Borhan, Luce Lebart,  Prestel, 2000 ISBN 3-79132-456-X
**Eugene Atget*, Photo Poche, Centre National de la Photographie, 1984, ISBN 2-86754-018-6.

## Εξωτερικοί σύνδεσμοι

*Masters of Photography
*Συλλογή φωτογραφιών του Ατζέ
*Φωτογραφικό αφιέρωμα στον Ευγένιο Ατζέ στο DPGR

Κατηγορία:Γάλλοι φωτογράφοι